LIETUVOS RESPUBLIKOS

PRIENŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO (KADASTRO NR. 6953/0006:119) RAMYBĖS G., STAKLIŠKIŲ K., STAKLIŠKIŲ SEN., PRIENŲ R. SAV., PAĖMIMO VISUOMENĖS POREIKIAMS

2014 m. spalio 30 d. Nr. T3-225

Prienai

Vadovaudamasi Lietuvos Respublikos žemės įstatymo 45 straipsnio 1 dalies 8 punktu ir 2 dalimi, Lietuvos Respublikos Vyriausybės 2005 m rugpjūčio 25 d. nutarimu Nr. 924 „Dėl Žemės paėmimo visuomenės poreikiams taisyklių ir Žemės paėmimo visuomenės poreikiams projektų rengimo ir įgyvendinimo taisyklių patvirtinimo“ patvirtintų Žemės paėmimo visuomenės poreikiams taisyklių 2 dalimi, Prienų rajono savivaldybės taryba n u s p r e n d ž i a:

1.Prašyti Nacionalinės žemės tarnybos prie Žemės ūkio ministerijos paimti visuomenės poreikiams žemės sklypą Ramybės g., Stakliškių k., Stakliškių sen., Prienų r. sav. (kadastro Nr. 6953/0006:119, žemės sklypo plotas – 1,040 ha) , reikalingą kapinių plėtrai.

2.Įgalioti Prienų rajono savivaldybės administracijos direktorių Algį Marcinkevičių organizuoti žemės paėmimo visuomenės poreikiams procedūrą.

Savivaldybės meras	Vytas Bujanauskas